NEUVOSTON ASETUS (ETY) N:o 1473/75,
annettu 20 päivänä toukokuuta 1975,
tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 75 ja 94 artiklan,
ottaa huomioon komission ehdotuksen,
ottaa huomioon Euroopan parlamentin lausunnon,
ottaa huomioon talous- ja sosiaalikomitean lausunnon (),
sekä katsoo, että
tuen myöntämisestä rautatie-, maantie- ja sisävesiliikenteeseen kesäkuun 4 päivänä 1970 annetun neuvoston asetuksen (ETY) N:o 1107/70 () 4 artiklan nojalla ja ennen rautatie-, maantieja sisävesiliikenteen kilpailusäännösten yhdenmukaistamisesta 13 päivänä toukokuuta 1965 tehdyn neuvoston päätöksen 65/271/ETY () 8 artiklan mukaisesti annettujen yhteisön säännösten voimaantuloa valtiot ja julkiset viranomaiset voivat suorittaa rautatieyrityksille maksuja sen johdosta, että ei ole toteutettu mainitussa 8 artiklassa tarkoitettua, rautatieyritysten ja valtioiden välisiä taloudellisia suhteita koskevien sääntöjen yhdenmukaistamista, jonka tarkoituksena on tehdä näistä yrityksistä taloudellisesti riippumattomia; mainitun asetuksen 5 artiklan 2 kohdassa säädetään, että 4 artiklassa tarkoitettu tuki kuuluu perustamissopimuksen 93 artiklan 3 kohdassa määrätyn menettelyn ulkopuolelle ja että tällaisen tuen yksityiskohdat on ilmoitettava komissiolle arvioina kunkin vuoden alussa ja jälkikäteen varainhoitovuoden päätyttyä annetulla kertomuksella,
asetuksen (ETY) N:o 1107/70 4 artikla ei enää sovellu kansallisiin rautatieyrityksiin, sen jälkeen kun neuvosto on päätöksen 65/271/ETY 8 artiklan mukaisesti 20 päivänä toukokuuta 1975 tehnyt päätöksen 75/327/ETY (4) rautatieyritysten tilanteen parantamisesta ja näiden yritysten ja valtioiden välisiä taloudellisia suhteita koskevien sääntöjen yhdenmukaistamisesta; toisaalta jäsenvaltiot voivat päätöksen 75/327/ETY 5 artiklan 1 kohdan mukaisesti myöntää tällaisille yrityksille taloudellista tukea yritysten liiketoimintasuunnitelmien rajoissa samoin kuin tukea niiden alijäämän kattamiseen mainitun päätöksen 13 artiklan mukaisesti;
näiden rahoitustoimenpiteiden erityisluonteen vuoksi on suotavaa perustamissopimuksen 94 artiklaa soveltaen pitää voimassa asetuksen (ETY) N:o 1107/70 5 artiklan 2 kohdassa säädetty erityinen menettely komissiolle tehtävästä ilmoituksesta, ja
tästä syystä asetuksen (ETY) N:o 1107/70 4 artiklaa olisi muutettava,
ON ANTANUT TÄMÄN ASETUKSEN:
Ainoa artikla
Korvataan asetuksen (ETY) N:o 1107/70 4 artikla seuraavasti:
«4 artikla
1. Ennen rautatieyritysten tilanteen parantamisesta ja näiden yritysten ja valtioiden välisiä taloudellisia suhteita koskevien sääntöjen yhdenmukaistamisesta 20 päivänä toukokuuta 1975 tehdyn neuvoston päätöksen 75/327/ETY () 15 artiklan 1 kohdassa taloudellisen tasapainon saavuttamiselle asetetun määräajan päättymistä ja rajoittamatta asetuksen (ETY) N:o 1191/69 ja (ETY) N:o 1192/69 soveltamista, 3 artiklaa ei sovelleta rautatieyrityksille niiden liiketoimintasuunnitelmien rajoissa myönnettyyn, mainitun päätöksen 5 artiklan 1 kohdassa tarkoitettuun taloudelliseen tukeen eikä niille niiden alijäämän kattamiseen myönnettyyn, mainitun päätöksen 13 artiklassa tarkoitettuun tukeen.
2. Niin kauan kuin ei ole valtioiden ja muiden kuin päätöksen 75/327/ETY 1 artiklassa mainittujen rautatieyritysten välisiä taloudellisia suhteita koskevien sääntöjen yhdenmukaistamisesta annettuja yhteisön asetuksia ja rajoittamatta asetusten (ETY) N:o 1191/69 ja (ETY) N:o 1192/69 soveltamista, 3 artiklaa ei sovelleta valtion ja julkisten viranomaisten näille yrityksille suorittamiin maksuihin sen johdosta, että yhdenmukaistamista ei ole toteutettu.»
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 1975.